Den internasjonale asteroidedagen

Den internasjonale asteroidedagen er en FN-dag som markeres 30. juni for å øke bevisstheten rundt asteroiderisikoen og for å informere om mulige trusler. Datoen minnes årsdagen for Tunguska-nedslaget i Sibir i Russland den 30. juni 1908. Dagen ble etablert i 2014 etter at over 200 astronauter, fysikere, teknologer og artister undertegnet Asteroid Day Declaration. Blant undertegnerne var Stephen Hawking, Apollo 9-astronaut Rusty Schweickart, Apollo 11-astronaut Michael Collins, Brian May, Richard Dawkins, Bill Nye, Peter Gabriel, Jim Lovell, Aleksej Leonov, William Anders, Kip S. Thorne, Martin Rees, Chris Hadfield og Brian Cox. Dagen ble innført som en FN-dag av FNs generalforsamling i desember 2016.

På denne dagen i 2017 ble småplaneten 248750 gitt navnet Asteroidday av Den internasjonale astronomiske union. Asteroidday går i bane mellom Mars og Jupiter.

Se også 
 Liste over FN-dager
 Den internasjonale romdagen

Referanser

Eksterne lenker 
 
  International Asteroid Day, via FN
 Den internasjonale asteroidedagen, via FN-sambandet

Asteroidedagen, Den internasjonale
Astronomi
Dager i juni